C:\Users\removevirusm\Desktop\logo TZG Komiža.tifTURISTIČKA ZAJEDNICA GRADA KOMIŽE – TOURIST BOARD OF KOMIŽA

Riva sv. Mikule 2 - 21485 Komiža – tel/fax +385/ (0)21713455

e-mail : [info@tz-komiza.hr](mailto:info@tz-komiza.hr) – web: www.tz-komiza.hr

IBAN : ERSTE BANK HR2124020061100667089

***PRIJEDLOG GODIŠNJEG PROGRAMA RADA***

***ZA 2023. GODINU***

**Prosinac, 2022.**

**UVOD**

**Osnovne pretpostavke planiranja**

Prilikom definiranja godišnjeg programa rada turističke zajednice, polazište je u osnovnim ciljevima turističkih zajednica koji su definirani u članku 9. Zakona o turističkim zajednicama i promicanju hrvatskog turizma (NN 52/19 i 42/20), pa je u skladu s navedenim rad turističkih zajednica usmjeren na tri glavna pravca djelovanja:

1. **razvoj i marketing destinacije** kroz koordiniranje ključnih aktivnosti turističkog razvoja (planiranje, razvoj turističkih proizvoda u destinaciji, financiranje, donošenje i provedba odluka), u skladu s dokumentima kojima se definira nacionalna strategija razvoja turizma.
2. **osiguravanje cjelovitije zastupljenosti specifičnih lokalnih/regionalnih interesa** kroz jačanje lokalne/regionalne inicijative i povezivanje dionika na lokalnom/regionalnom nivou radi stvaranja međunarodno konkurentnih turističkih proizvoda.
3. **poboljšanje uvjeta boravka turista u destinaciji** te razvijanje svijesti o važnosti i gospodarskim, društvenim i drugim učincima turizma, kao i potrebi i važnosti očuvanja i unaprjeđenja svih elemenata turističke resursne osnove određene destinacije, a osobito zaštite okoliša, kao i prirodne i kulturne baštine sukladno načelima održivog razvoja.

**Zadaće turističkih zajednica** sadržane su u Zakonu o turističkim zajednicama i promicanju hrvatskog turizma (NN 52/19 i 42/20) prema razini ustroja turističkih zajednica prema sljedećoj strukturi:

* **LTZ** – lokalne turističke zajednice – članak 32. Zakona

**MARKETINŠKE STRATEGIJE**

* Prilikom planiranja aktivnosti, Turistička zajednica Grada Komiže, pored zakonskih odrednica, se vodi smjernicama strateških marketinških dokumenata TZŽ Splitsko-dalmatinske, koji se poštujući načelo unificiranosti i konsolidacije naslanjaju na nacionalne dokumente.
* Po uzoru na iskazano, Turistička zajednica Grada Komiže, u izradi strateških dokumenata i akcijskih planova koji imaju za cilj strateško i operativno planiranje razvoja turizma ili proizvoda na destinacijskoj razini, prati odrednice strateških dokumenata TZŽ Splitsko-dalmatinske.

U 2022. godini na području Grada Komiže ostvareno je 95 % noćenja u usporedbi sa predpandemijskom 2019. godinom.

Program rada i svi ostali dokumenti za 2023. godinu donose se prema već ustaljenoj, novoj metodologiji koja je prilagođena novom setu zakona o turističkim zajednicama.

**PRIHODI**

Prihode smo planirali na osnovi ostvarenog turističkog prometa u 2022. i 2019. godini, a u obzir je uzeta i raspodjela sredstava od turističke pristojbe nautičara koja je u posljednjih godina mnogo pravednija nego prije.

Nadamo se da ćemo i u 2023.godini ostvariti uspješnu turističku sezonu kao što je to bila ovogodišnja.

TABLICA 1. Broj ostvarenih noćenja 2016. – 2022.godine na području TZG Komiža:



|  |  |  |  |  |  |  |  |
| --- | --- | --- | --- | --- | --- | --- | --- |
| Vrsta smještaja | Noćenja u 2022. | Noćenja  u 2021. | Noćenja u 2020. | Noćenja u 2019. | Noćenja u 2018. | Noćenja u 2017. | Noćenja u 2016. |
| Hotel „Biševo“ | 30.103 | 28.520 | 17.575 | 29.651 | 30.384 | 35.731 | 32.203 |
| Privatni smještaj, obrti i firme | 5.815 | 4.974 | 5.431 | 8.511 | 10.210 | 9.378 | 7.836 |
| Paušal | 72.405 | 65.151 | 50.238 | 77.209 | 72.612 | 77.692 | 68.789 |
| Ukupno | 108.323 | 98.645 | 73.244 | 115.371 | 113.206 | 122.801 | 108.828 |

**PRIHODI PO VRSTAMA**

Uzimajući sve parametre u obzir došli smo do planiranih ukupnih prihoda od **197.093** eura (1.484.997,21 kunu).

Još jednom podsjećamo da su ti prihodi od 2020. godine čisti prihodi, odnosno 30 % pripadajuće turističke pristojbe se od 2020. godine izravno raspoređuje Gradu.

1. **IZVORNI PRIHODI**

Izvorni prihodi u strukturi plana ukupnih prihoda iznose **41,1** % ukupnih prihoda.

Izvorne prihodi čine prihodi od turističke pristojbe i članarine.

**1.1.1.Prihodi od turističke pristojbe – stacionarni turizam**

Prihodi sa najvećim udjelom u ukupnim prihodima odnosno prihodi od turističke pristojbe(stacionarni turizam) su planirani na način da će se turistička pristojba za iznajmljivače paušalce u 2023.godini plaćati 46,50 eura (350 kuna) po postelji , odnosno u punom iznosu, a od 2024.godine taj će se iznos povećati na 100 eura po postelji. U 2022.godini izostalo je najavljivano rušenje jedinog hotela u Komiži ( i gradnja novog) i on će raditi i u 2023.godini.

Prema Zakonu o turističkoj pristojbi koji je stupio na snagu 01.01.2020. godine sredstva od turističke pristojbe se raspoređuju:

-1% Crvenom križu

-3,5 % sredstava raspoređuje na poseban račun HTZ-a za razvojne projekte i programe kreiranja novih turističkih programa na turistički nedovoljno razvijenim područjima (Fond za turistički nedovoljno razvijena područja i kontinent)

-2 % sredstava na poseban račun HTZ-a za projekte i programe udruženih turističkih zajednica (Fond za udružene turističke zajednice),

a preostala sredstva raspoređuju se:

– 65 % sredstava lokalnoj turističkoj zajednici, od čega se 30 % sredstava doznačuje općini ili gradu na području kojih je osnovana, za poboljšanje uvjeta boravka turista

– 15 % sredstava regionalnoj turističkoj zajednici

– 20 % sredstava HTZ-u.

**Nakon gore provedene raspodjele 65 % koji idu lokalnoj turističkoj zajednici zapravo iznose 42,54 % ukupno uplaćenih sredstava turističke pristojbe.**

Planirana sredstva: 47.780 eura ( 359.998,41 kunu)

Rok za realizaciju: Od svibnja do listopada 2023. g.

Na temelju: Zakona o turističkoj pristojbi

**1.1.2 .Prihod od turističke pristojbe- nautički turizam**

Sredstva turističke pristojbe od nautičara pripadaju lokalnim i regionalnim turističkim zajednicama na čijem području se ostvaruje promet u nautičkom turizmu te Hrvatskoj turističkoj zajednici i to:

1. 65% lokalnim turističkim zajednicama, od čega se 30% doznačuje općini ili gradu na području kojih je osnovana turistička zajednica, a koriste se za poboljšanje uvjeta boravka turista

2. 15% regionalnim turističkim zajednicama

3. 20% Hrvatskoj turističkoj zajednici za promicanje nautičkog turizma.

Ova sredstva se na naš račun trebaju uplatiti 30. travnja, 31. srpnja, 30. rujna i 31. prosinca.

Planirana sredstva: 21.236 eura ( 160.013,26 kuna)

Rok za realizaciju: 31. srpnja, 30. rujna i 31. prosinca 2023. g.

Na temelju: Zakona o turističkoj pristojbi

**1.2 .Prihodi od turističke članarine**

Novim Zakonom se propisuje da prije raspodjele sredstava na krajnje korisnike ) 9% ukupnih sredstava se izdvaja na posebni račun HTZ-a ( Fond za turistički nedovoljno razvijena područja i kontinent) te 2 % na posebni račun HTZ-a za projekte i programe udruženih turističkih zajednica.

Preostala sredstva se dijele prema sljedećem rasporedu:

- 65% sredstava turističkoj zajednici općine ili grada

- 15% sredstava turističkoj zajednici županije

- 20% sredstava Hrvatskoj turističkoj zajednici

Preračunato, TZ grada Komiže će prema novom Zakonu uprihoditi 57,85 % bruto iznosa uplaćene članarine.

Planirana sredstva: 11.945 eura ( 89.999,60 kuna)

Rok za realizaciju: cijela 2023. g.

Na temelju: Zakona o članarinama u turističkim zajednicama

1. **PRIHODI IZ PRORAČUNA OPĆINE/GRADA/ŽUPANIJE I DRŽAVNOG PRORAČUNA**

Proteklih godina naša županija, S-D Ž, bila nam je partner u organizaciji Big game fishinga. I 2023.godine planiramo javiti se na natječaj koji raspisuje za dodjelu bespovratnih sredstava. U organizaciji Big game fishinga sudjeluje i Grad Komiža kao jedan od važnih sponzora sa 10.618 eura.

Planirana sredstva: 23.890 eura ( 179.999,21 kunu)

Rok za realizaciju: travanj- prosinac 2023. g.

Na temelju: Natječaja za bespovratna sredstva i sponzorskog ugovora (za Grad Komižu)

1. **PRIHODI OD SUSTAVA TURISTIČKIH ZAJEDNICA**

I TZ S-D županije nam je uvijek partner, dodjeljujući određena sredstva, bilo za organiziranje manifestacija ili za neke druge projekte. Tako smo i u 2023. godini planirali aplicirati na raspisane natječaje za dodjelu bespovratnih sredstava.

Planirana sredstva: 3.318 eura ( 24.999,47 kuna)

Rok za realizaciju: travanj- prosinac 2023. g.

Na temelju: Natječaja za bespovratna sredstva

1. **PRIHODI OD GOSPODARSKE DJELATNOSTI**

Riječ je o prihodima od kotizacije za Big game fishing.

Planirana sredstva: 23.890 eura ( 179.999,21 kunu)

Rok za realizaciju: Srpanj- kolovoz 2023. g.

Na temelju: Sponzorskog Ugovora

1. **PRENESENI PRIHODI IZ PRETHODNE GODINE**

Ovi prihodi koji to zapravo nisu u računovodstvenom smislu predstavljaju stanje na žiro računu sa danom 01.01.2023. godine.

I ovu godinu ćemo prenijeti dovoljno sredstava da nam omogući normalno funkcioniranje ureda u periodu kada TZ ne ostvaruje gotovo nikakve prihode kao i pripremu sezone i to sve bez pozajmice, kredita i sl.

Planirana sredstva: 46.453 eura ( 350.000,13 kuna)

Rok za realizaciju: 01.01.2023. god.

Na temelju: Višak sredstava iz prethodne godine

1. **OSTALI PRIHODI**

U organizaciji Big game fishinga Nautički centar Komiža d.o.o. sudjeluje kao jedan o važnih sponzora sa 8.295 eura, a u organizaciji manifestacije Ljeto u Komiži sa 10.286 eura.

Planirana sredstva: 18.581 euro ( 139.998,54 kune)

Rok za realizaciju: srpanj-rujan j 2023.

**AKTIVNOSTI**

1. **RAZVOJ TURISTIČKOG PROIZVODA**

**2.1.1. Izgradnja cikloturističkog vidikovca Ravno** -Projekt „Vidikovac s odmorištem Ravno“ nalazi se na ŽC-117, udaljen 4 kilometra od Komiže. Već nekoliko godina tijekom turističke sezone na ovom mjestu zaustavlja se veći broj turista( pješaka, biciklista i automobila) koji sa ovog mjesta promatraju jedinstven zalazak sunca.

***Cilj aktivnosti:***

Osiguravanje uvjeta za kraći odmor i uživanje u pogledu na Komižu i zalazak sunca.

***Nositelj aktivnosti :***

TZG Komiže i HPD Hum

***Iznos potreban za realizaciju aktivnosti:***

2.654 eura (19.996,56 kuna)

***Rok realizacije aktivnosti:***

Do lipnja 2023. godina

**2.1.2. Biciklističke staze na otoku Visu (uz poštivanje standarda za razvoj cikloturizma u S-D županiji)**

***Cilj aktivnosti:***

Stvaranje preduvjeta za biciklističke staze na otoku

***Nositelj aktivnosti :***

**TZG Komiže i TZG Visa**

***Iznos potreban za realizaciju aktivnosti:***

6.636 eura ( 49.998,94 kune)

***Rok realizacije aktivnosti:***

**2023. godine**

* 1. **.Podrška razvoju turističkih događanja**

**2.3.1.Big game fishing-10.međunarodno kvalifikacijsko natjecanje u big game ribolovu- Komiža 2023.**

***Cilj aktivnosti:***

Promocija sportsko-ribolovnog turizma, te prezentacija Jadranskog mora kao jedne od top destinacija na svijetu za ovu vrstu turizma. Natjecanje se odvija kroz tri ribolovna dana, sudjeluje 30-ak plovila i 200 natjecatelja iz cijelog svijeta. Osim natjecanja za odrasle i najmlađe, održavaju se i sajmovi opreme i otočnih autohtonih proizvoda uz svakodnevni zabavni program na rivi.

***Nositelj aktivnosti :***

TZG Komiža, Sportsko-ribolovni klub Komiža, Nautički centar Komiža d.o.o., Grad Komiža

***Iznos potreban za realizaciju aktivnosti:***

66.361 euro (499.996,95 kuna)

***Rok realizacije aktivnosti:***

19.-23. srpnja 2023. god

**2.3.2 Ribarska noć**– Svake godine na Ribarskoj noći nastupaju poznati glazbenici. Uz troškove Ribarske noći (honorar banda, razglas) ide i trošak namirnica, te eventualno popratni show koji će biti predmet rasprave u zavisnosti od razvoja situacije s pandemijom, odnosno budžetu TZ.

***Cilj aktivnosti:***

S obzirom da se radi o tradicionalnoj ribarskoj fešti u špici turističke sezone cilj je isključivo dobra zabava za goste i domaće stanovništvo.

***Nositelj aktivnosti :***

TZG Komiže, DVD Komiža, Nautički centar Komiža d.o.o., Grad Komiža

***Iznos potreban za realizaciju aktivnosti:***

9.291 euro (70.003,03 kune)

***Rok realizacije aktivnosti:***

05. kolovoza 2023. god.

**2.3.3. Prvenstvo u kockama (turnir)**-Tijekom ljetnih mjeseci neformalna grupa mladih iz Komiže organizira na rivi prvenstvo u kockama-turnir.

Turistička zajednica Grada Komiže sponzorira natjecanje kupnjom pokala i medalja za potrebe turnira.

***Cilj aktivnosti:***

Promocija Komiže kao destinacije koja ima dostatnu logistiku za organizaciju ovakvih turnira tijekom cijele godine.

***Nositelj aktivnosti :***

Grupa mladih Komiža

***Iznos potreban za realizaciju aktivnosti:***

664 eura ( 5.003 kune)

***Rok realizacije aktivnosti:***

kolovoz 2023. god.

**2.3.4.Poklod** *–* komiške maškare u organizaciji lokalnog Pokladnog društva imaju naše pokroviteljstvo koje se ogleda u financijskoj potpori.

***Cilj aktivnosti****:*

Njegovanje pokladnih običaja

***Nositelj aktivnosti :***

Pokladno društvo, TZG Komiža i Grad Komiža

***Iznos potreban za realizaciju aktivnosti:***

664 eura (5.003 kune)

***Rok realizacije aktivnosti:***

Veljača 2023. godine

**2.3.6. Božićno-novogodišnji program *–*** od 2019.godine Advent u Komiži obilježava se i postavljanjem adventske kućice na trgu Škor kao i živom glazbom. Program sadrži i brojna događanja kao što su koncerti, tombole, božićni domjenak, podjela paketića za djecu itd.

***Cilj aktivnosti:***

Obilježavanje adventa u Komiži

***Nositelj aktivnosti :***

Grad Komiža, TZG Komiže, Nautički centar Komiža d.o.o. i udruga Christmas Time

***Iznos potreban za realizaciju aktivnosti:***

2.654 eura ( 19.996,56 kuna)

***Rok realizacije aktivnosti:***

Prosinac- siječanj 2023./2024. godine

**2.3.7. Biševska noć-**fešta na otoku Biševu koju organizira TZG Komiže uz financijsku potporu NC Komiža d.o.o. posljednje subote u kolovozu. U 2023.godini planiramo uključiti i razgled PCMŠ na otoku Biševu.

***Nositelj aktivnosti:***

TZG Komiže, NC Komiža d.o.o.

***Iznos potreban za realizaciju aktivnosti:***

3982 eura (30.002 kune)

***Rok realizacije aktivnosti:***

Kolovoz 2023.godine

**2.3.8. Mandolina Comesa-**10. po redu festival komorne glazbe posvećen mandolini. Mali tradicionalni festival odvija se kroz dvije večeri u prostorima crkve Gospe Gusarice i u Komuni, uz besplatan ulaz.

***Cilj aktivnosti:***

Obogaćivanje programa Ljeta u Komiži i pružanje prigode ljubiteljima komorne glazbe da uživaju.

***Nositelj aktivnosti :***

GMD Sanctus Domnio iz Splita, TZG Komiža

***Iznos potreban za realizaciju aktivnosti:***

1.593 eura ( 12.002,45 kuna)

***Rok realizacije aktivnosti:***

rujan 2023. godine

**2.3.9. Dani rogača**- 13. po redu Dani rogača odvijaju se kroz dva dana programa kroz obilazak mlina za mljevenje rogača, natjecanje komiških osnovaca u igrama na bazi rogača na rivi, prodajom kolača od rogača koje su priredili učenici i njihovi roditelji.

***Cilj aktivnosti:***

Promocija Komiže kao destinacije u kojoj je rogač autohtona kultura i koja ima najveći mlin za mljevenje rogača i najstarije stablo rogača.

***Nositelj aktivnosti :***

PZ Komiža, OŠ Komiža, TZG Komiža

***Iznos potreban za realizaciju aktivnosti:***

664 eura (5.003 kune)

***Rok realizacije aktivnosti:***

rujan 2023. godine

**2.3.10. Vis Trail-**Dvije utrke, Moli i Veli intrig najatraktivnijim dijelovima otoka Visa.

***Cilj aktivnosti:***

Popularizacija otoka Visa kao idealne destinacije za sve ljubitelje trail i treking trčanja.

***Nositelj aktivnosti :***

Trail i treking klub Strka, TZG Komiža

***Iznos potreban za realizaciju aktivnosti:***

796 eura (5.997,46 kuna)

***Rok realizacije aktivnosti:***

Prosinac 2023. godina

**2.3.11. Rota palagruzona-** TZG Komiža organizira Nuć sardele koja se održava na povratku s Palagruže.

***Cilj aktivnosti:***

Završetak Festivala mora u Komiži

***Nositelj aktivnosti***:

TZG Komiže, DVD Komiža, Grad Komiža, NC Komiža d.o.o.

***Iznos potreban za realizaciju aktivnosti:***

1.327 eura ( 9.998,28 kuna)

***Rok realizacije aktivnosti:***

Lipanj 2023.godine

**2.3.12. Ljeto u Komiži-ostali događaji**-Koncerti, pjesničke večeri, sajmovi otočnih proizvoda, izložbe i još puno toga čine središnje događanje koje se odvija u ljetnim mjesecima prepoznatljivim.

***Cilj aktivnosti:***

Pružanje dodane vrijednosti gostima kroz zabavne i kulturne događaje.

***Nositelj aktivnosti :***

TZG Komiža

***Iznos potreban za realizaciju aktivnosti:***

10.922 eura ( 82.292 kune)

***Rok realizacije aktivnosti:***

01.lipanj-30.rujan 2023. godina

**2.3.13.Financiranje ostalih manifestacija-donacije *–*** manifestacije koje nisu striktno planirane unaprijed već je do njihove realizacije došlo u toku, kao rezultat neke atraktivne ponude ili inicijative pojedinaca i udruga kojima pomognemo u sufinanciranju i organizaciji.

***Cilj aktivnosti:***

Kulturno zabavna nadogradnja

***Nositelj aktivnosti :***

TZG Komiže i lokalne udruge

***Iznos potreban za realizaciju aktivnosti:***

3.982 eura (30.002 kune)

***Rok realizacije aktivnosti:***

Cijela 2023. godina

1. **KOMUNIKACIJA I OGLAŠAVANJE**

**3.1. Sajmovi, posebne prezentacije i poslovne radionice-** Planiramo sudjelovati na nekoliko sajmova u Hrvatskoj i na turističkom sajmu u Sloveniji.

Svi sajmovi i prezentacije se odvijaju ili u organizaciji TZŽSD ili HTZ-a.

***Cilj aktivnosti:***

Promocija otoka Visa

***Nositelj aktivnosti :***

TZŽSD, HTZ, TZG Komiže

***Iznos potreban za realizaciju aktivnosti:***

2.389 eura ( 17.999,92 kune)

***Rok realizacije aktivnosti:***

Cijela 2023. godina

* 1. **Kreiranje promotivnog materijala-**

**3.3.4. Izrada videospota destinacije**-U suradnji s tvrtkom Ponters planiramo izradu TV spota destinacije u trajanju od 30-45 sekundi koji će prikazivati najbitnije segmente destinacije.

*Cilj aktivnosti*:

Prenošenje poruke destinacije kao brenda do gosta.

***Nositelj aktivnosti :***

TZG Komiže

***Iznos potreban za realizaciju aktivnosti:***

1.878 eura ( 14.149,79kuna)

***Rok realizacije aktivnosti:***

Do kraja ožujka 2023. godina

* 1. **Internetske stranice**

**3.4.2. Održavanje i troškovi izmjene postojeće web stranice** *–* radi se o godišnjem održavanju, nadogradnji i servisiranju .

***Cilj aktivnosti:***

Funkcioniranje i održavanje internet stranice

***Nositelj aktivnosti :***

TZG Komiže

***Iznos potreban za realizaciju aktivnosti:***

796 eura ( 5.997,46 kuna)

***Rok realizacije aktivnosti:***

Cijela 2023. godina

**3.6.Turističko informativne aktivnosti**

**3.6.1. Trošak sezonskih radnika -** trošak osobnih dohodaka dva zaposlena sezonska radnika. Trošak se odnosi na bruto plaće i sve doprinose zakonom proizašle iz tog rashoda.

***Cilj aktivnosti:***

Plaćanje rada zaposlenika u uredu TZ

***Nositelj aktivnosti :***

TZG Komiža

***Iznos potreban za realizaciju aktivnosti:***

7.963 eura ( 59.997,22 kune)

***Rok realizacije aktivnosti:***

Lipanj- rujan 2023. godine

1. **DESTINACIJSKI MENADŽMENT**

**4.1. Kreiranje info aplikacije za turiste-**temeljem nekoliko ponuda planiramo odabrati funkcionalno i korisno digitalno rješenje, sukladno aktivnostima Ministarstva turizma i HTZ-a i Strateškom, marketinškom i operativnom planu hrvatskog turizma.

Cilj aktivnosti:

Promicanje i brendiranje destinacije

Nositelj aktivnosti: TZG Komiže

Iznos potreban za realizaciju aktivnosti:

1.593 eura (12.002 kune)

Rok realizacije aktivnosti:

Do kraja ožujka 2023.godine

**4.3. Poticanje na očuvanje i uređenje okoliša**

**4.3.1. Čišćenje podmorja** - u organizaciji lokalnih ronilačkih centara barem jednom godišnje očisti se podmorje gradske luke, a TZ će pomoći organizacijom obroka za ronioce ili donacijom.

***Cilj aktivnosti:***

Podizanje eko svijesti o zaštiti mora i podmorja

***Nositelj aktivnosti :***

TZG Komiža, lokalni ronilački centri, NC Komiža d.o.o.

***Iznos potreban za realizaciju aktivnosti:***

796 eura ( 5.997,46 kuna)

***Rok realizacije aktivnosti:***

Svibanj- listopad 2023. godine

**4.3.2 Projekt Eko bin –** planiramo nabaviti novu pošiljku eko binova za koju je potražnja iz godine u godinu sve veća, kako jača i svijest o ekologiji. Ovaj projekt je i inače doživio veliku podršku te mnogo ljudi samoinicijativno dijeli svojim gostima ove posudice za odlaganje sitnog otpada.

***Cilj aktivnosti:***

Podizanje eko svijesti o zaštiti plaža.

***Nositelj aktivnosti :***

TZG Komiže

***Iznos potreban za realizaciju aktivnosti:***

796 eura (5.997,46 kuna)

***Rok realizacije aktivnosti:***

Lipanj 2023. godine

**6. ADMINISTRATIVNI POSLOVI**

**6.1. Plaće -** trošak osobnog dohotka jednog stalno zaposlenog radnika. Trošak se odnosi na bruto plaće i sve doprinose zakonom proizašle iz tog rashoda za stalno zaposlene.

***Cilj aktivnosti:***

Plaćanje rada zaposlenika u uredu TZ

***Nositelj aktivnosti :***

TZG Komiže

***Iznos potreban za realizaciju aktivnosti:***

21.236 eura ( 160.002,64 kune)

***Rok realizacije aktivnosti:***

Cijela 2023. godina

* 1. **Materijalni troškovi**

**6.2.1.** Režije, uredska oprema, troškovi platnog prometa, održavanje - troškovi hladnog pogona, električne energije, sitnog inventara, telefona, popravaka i sl.

***Cilj aktivnosti:***

Poslovanje hladnog pogona

***Nositelj aktivnosti :***

TZG Komiže

***Iznos potreban za realizaciju aktivnosti:***

5.973 eura ( 45.000,58 kuna)

***Rok realizacije aktivnosti:***

Cijela 2023. godina

**6.2.2.Najam poslovnog prostora**- Godišnji iznos koji se plaća hotelskoj kući Modra špilja d.d. za najam prostora u kojem se nalazi ured TZG Komiže.

***Cilj aktivnosti:***

Poslovanje ureda na atraktivnoj lokaciji

***Nositelj aktivnosti :***

TZG Komiže

***Iznos potreban za realizaciju aktivnosti:***

3.318 eura (24.999,47kuna)

***Rok realizacije aktivnosti:***

Cijela 2023. godina

1. **REZERVA**

Stavka koja je uvedena prema novoj metodologije izrade programa rada, omogućuje nam da raspolažemo sredstvima za aktivnosti i radnje koje nisu unaprijed planirane.

***Cilj aktivnosti:***

Prilagođavanje aktivnosti trenutnim okolnostima

***Nositelj aktivnosti :***

TZG Komiže

***Iznos potreban za realizaciju aktivnosti:***

9.861 euro ( 74.297,70 kuna)

***Rok realizacije aktivnosti:***

Cijela 2023. godina

1. **VIŠAK PRIHODA ZA OSIGURANJE LIKVIDNOSTI U PRVIH ŠEST MJESECI 2023. GODINE**

Sredstva neophodna za poslovanje i pripremu sezone koja nam služe za financiranje svih onih aktivnosti koje su potrebne prije sezone kao i svih administrativnih troškova. Ovaj iznos je zapravo novac koji ćemo imati na računu 01.01.2023. godine i predstavlja jedina sredstva kojima raspolažemo do kraja srpnja 2023. godine i dospijeća prve rate turističke pristojbe.

***Cilj aktivnosti:***

Likvidnost i funkcioniranje turističke zajednice u prvih šest mjeseci, odnosno u mjesecima bez prihoda.

***Nositelj aktivnosti :***

TZG Komiže

***Iznos potreban za realizaciju aktivnosti:***

26.545 eura (200.003,30 kuna)

***Rok realizacije aktivnosti:***

Prva polovica 2023. godine

Direktor TZG Komiže

Bogoljub Mitraković